ราคาทองร่วงวันเดียว 450บาท
ทองคำผันผวน วันนี้ปรับขึ้นลง 6 ครั้ง ก่อนปิดตลาดร่วงลง 450 บาท
24 ส.ค. 2554

ทองคำผันผวน วันนี้ปรับขึ้นลง 6 ครั้ง ก่อนปิดตลาดร่วงลง 450 บาท 
สมาคมค้าทองคำรายงานราคาทองคำปิดตลาดวันที่ 24 ส.ค. .มีการปรับขึ้นลง 6 ครั้ง โดยในช่วงเช้าปรับลง  3 ครั้ง รวม ลดลง500 บาท โดยครั้งที่ 1 ปรับลดลง 400 บาท ครั้งที่ 2-3 ปรับลดลง ครั้งละ 50 บาท  และครั้งที่4-5 ราคาเพิ่มขึ้น 50บาท และครั้งที่ 6 ราคาลดลง 50 บาท รวมสุทธิราคาทองลดลง 450  บาท ส่งผลให้ราคาทองคำแท่งรับซื้อบาทละ 26,200 บาท ขายออก 26,300 บาท และทองรูปพรรณ รับซื้อ 25,817.48 บาท ขายออก 26,700 บาท ราคาทองในต่างประเทศอยู่ที่ 1,853 เหรียญสหรัฐ ค่าเงินบาท 29.92 บาท 
นพ.กฤชรัตน์ หิรัณยศิริ ประธานกรรมการกลุ่มบริษัทเอ็มทีเอสโกลด์ แม่ทองสุก กล่าวว่า ราคาทองคำที่ปรับตัวลดลงเกิดจากการปรับฐานทำกำไรหลังจากก่อนหน้านี้ปรับเพิ่มขึ้นมาสูง ซึ่งคาดว่าราคาทองคำน่าจะปรับลดลงจากปัจจุบันได้อีก 20 เหรียญสหรัฐต่อออนซ์ ซึ่งนักลงทุนน่าจะช้อนซื้อได้ในช่วงราคาประมาณ 1,820 เหรียญสหรัฐต่อออนซ์ หรือเปลี่ยนเทียบราคาทองที่ขายในไทยบวก-ลบ ประมาณอยู่ที่บาทละ 2.6หมื่น บาท
สำหรับบรรยากาศการซื้อ-ขายทองคำมีลูกค้าแห่ซื้อกันมาซื้อทองแน่ร้านมาก ซึ่งหากซื้อทองคำในช่วงนี้ก็จะได้เป็นใบจองก่อนและมารับทองจริงได้ไม่น่าจะเกิน 3 วัน เพราะผลิตทองคำไม่ทัน